recursal/SuperWikiNEXT-32B huggingface dataset:
**גזה לנדייל** (במקור **לווינגר**, בהונגרית: **Lengyel Géza**; הבש, 4 בינואר 1881 – בודפשט, 12 בנובמבר 1967) היה סופר, עיתונאי, מבקר, עורך עיתון יהודי-הונגרי.

ביוגרפיה
--------

גזה לנדייל נולד במשפחה יהודית כבנם של ברטלן לווינגר ושל אמליה שוורץ (1853–1928) הוא סיים את לימודיו בבית הספר התיכון בבודפשט, באגר ובסגד. משנת 1902 עבד כעיתונאי בעיתון "סבדשאג" (Szabadság) שפירושו "חופש" בהונגרית באוראדיה, ומשנת 1905 הפך לעורך העיתון. הוא יצר קשר עם המשורר אנדרה אדי באוראדיה ובהמשך כתב עליו ספר. משנת 1906 מאמריו הופיעו ב"יומן של בודפשט" (Budapesti Napló) ומשנת 1914 בפשטי נפלו, כלומר ב"יומן של פשט". כתביו הופיעו גם במגזין "המאה העשרים" (Huszadik Század), ב"עיתון יום ראשון" (Vasárnapi Újság) וב"זמנים חדשים" (Új Idők). מההתחלה הוא היה עמית בכיר במגזין הספרותי החשוב ניוגאט, עד שנת 1912 היה מבקר האמנות המוביל של המגזין. כמזכיר "הפדרציה הלאומית של התעשיינים" (GYOSZ) וכמנהל "מרכז מדיניות המכס ההונגרי", הוא עסק גם בנושאים כלכליים. ביצירות הספרותיות שלו נקשר לשאיפות ריאליסטיות מודרניות בנות תקופתו. פעילות בקורת האמנות שלו תפסה מקום משמעותי בעבודתו. בשנת 1919 השיק כתב עת בשם "חיי אמנים" (Művészélet), שחדל להתקיים לאחר פעילות קצרה. ביקורתו האמנותית הופיעה בעיקר בניוגט. משנות ה-60 של המאה ה-20 ואילך התפרסמו ביקורותיו על תערוכות בכתב העת"אמנות". הוא כתב סדרה על עבודתם ויצירתם של ליפוט הרמן, קארוי ליקה ושל ז'יגמונד קישפלודי שטרובל. הוא תרגם את יצירותיהם של הסופר הרוסי אלכסנדר קופרין והסופר הדני גאורג ברנדס להונגרית, וכן את כתבים נבחרים של אמיל זולה. לנדיאל הכין מבחר מיצירותיו של לאיוש בירו, שפרסם בשנת 1957 תחת השם "ארץ העבדים". הוא היה חבר ב"התאחדות הלאומית של העיתונאים ההונגרים".

משפחתו
------

אשתו הייתה אירן בירו (קודם: אונגאר), בתם של איגנץ אונגאר ולואיזה לפלר, איתה התחתן ב-23 בדצמבר 1908 בבודפשט.

בתו הייתה ז'וז'אנה לנדייל (1910–?), חתנו היה פאל ינה וירט.

עבודותיו העיקריות
-----------------

* צירופי מקרים (סיפורים קצרים, בודפשט, 1910)
* ספר עושה הנסים (סיפור קצר, בודפשט, 1912)
* בין בתים קטנים (רומן, בודפשט, 1912)
* אדי בסדנה (בודפשט, 1957)
* טייקוני עיתונים הונגריים (בודפשט, 1963)
* תחילתן של מלאכות יפות. גורלו של אישטוואן פרנצי (ביוגרפיה, בודפשט, 1964)

לקריאה נוספת
------------

* לקסיקון ביוגרפי הונגרי
* האגודה להיסטוריה של מדע בדיוני הונגרי
* לקסיקון יהודי הונגרי. 1929. גזה לנדייל
* מיקלוש לושונצי: לזכרו של גזה לנדייל (1968) אמנות, מס' 2 גישה מקוונת

הערות שוליים
------------

1. ↑  Az engedélyt tartalmazó BM rendelet száma/évszáma: 3281/1898. Forrás: MNL-OL 30799. mikrofilm 977. kép 1. karton Névváltoztatási kimutatások 1898. év 57. oldal 13. sor
2. ↑  "Lővinger Bertalanné halotti bejegyzése a Budapest V. kerületi polgári halotti akv. 208/1928. folyószáma alatt".
3. ↑  "Házasságkötési bejegyzése a Budapest V. kerületi polgári házassági akv. 552/1908. folyószáma alatt".
4. ↑  "Wirth Pál és Lengyel Zsuzsanna házasságkötési bejegyzése a Budapest I. kerületi polgári házassági akv. 252/1936. folyószáma alatt".

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007336889705171
* ISNI: 0000 0000 8003 6468
* LCCN: nr94025038
* VIAF: 76198896
* WorldCat: lccn-nr94025038

 |
**רובר הראשון, דוכס בורגונדיה** (בצרפתית: **Robert Ier de Bourgogne**; ‏1011 - 21 במרץ 1076), היה בנו של רובר השני, מלך צרפת ומקים בית בורגונדיה.

ביוגרפיה
--------

רובר נולד בשנת 1011 לרובר השני, מלך צרפת ולקונסטנס מארל, בתם של גיום הראשון, רוזן פרובאנס ואדלייד מאנז'ו. אחרי מותו של איג, אחיו הבכור, מרדו רובר ואחיו אנרי באביהם וניצחו אותו, ואילצו אותו לחזור לפריז. בשנת 1031, לאחר מותו של אביו המלך, השתתף רובר במרד נגד אחיו אנרי, שבו הוא נתמך על ידי אמו, קונסטנס מארל. השלום הושג רק כאשר רובר קיבל את דוכסות בורגונדיה (1032).

לאורך שלטונו לא היה רובר אלא ברון שודד, שלא היה לו שליטה על הווסלים שלו, ואחוזותיו נשדדו לעיתים קרובות, בעיקר אלה של הכנסייה. רובר תפס את ההכנסות של בישוף אוטן ואת היין של הקנונים של דיז'ון, וכן פרץ את מנזר סן ז'רמן באוסר. בשנת 1048 הוא התגרש מאשתו, אלייה מסמור, ולאחר מכן היה אחראי לרצח אחיה ז'וקראן, ולרצח אביה, חמיו, דלמאס הראשון מסמור. באותה שנה, הבישוף של לאנגר, הרדווין, סירב להקדיש את כנסיית סנסי כדי שלא "להיחשף לאלימות הדוכס".

בנו הראשון, איג, נפטר בקרב בגיל צעיר, ובנו השני, אנרי, גם הוא מת לפניו, ובשל כך לאחר מותו של רובר ב-21 במרץ 1076, ירש אותו נכדו איג הראשון, דוכס בורגונדיה.

משפחתו
------

בשנת 1033 התחתן רובר עם אלייה מסמור, ובשנת 1048 הם התגרשו. לשניים היו חמישה ילדים:

* איג מבורגונדי (1034–1059)
* אנרי מבורגונדי (1035–1066). אביהם של איג הראשון, דוכס בורגונדיה, אודו הראשון, דוכס בורגונדיה ואנריקה, רוזן פורטוגל
* רובר מבורגונדי (1040–1113)
* סימון מבורגונדי (1045–1087)
* קונסטנס מבורגונדיה (1046–1093), התחתנה עם אלפונסו השישי, מלך לאון

לאחר מכן התחתן רובר עם ארמנגארד מאנז'ו, דוכסית בורגונדי, בתם של פולק השלישי, רוזן אנז'ו והילדגארד מזונדגאו, ממנה נולדה לו בת אחת:

* הילדגארד מבורגונדי (1056–1104), התחתנה עם גיום השמיני, דוכס אקוויטניה

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| איג הגדול |   | הדוויג מסקסוניה |   | גיום השלישי, דוכס אקוויטניה |   | גרלוק |   | בוסו השני, רוזן ארל |   | קונסטנס |   | פולק השני, רוזן אנז'ו |   | גרברגה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | איג קאפה, מלך צרפת |   |   |   |   |   | אדלייד מאקוויטניה |   |   |   |   |   | גיום הראשון, רוזן פרובאנס |   |   |   |   |   | אדלייד מאנז'ו |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | רובר השני, מלך צרפת |   |   |   |   |   |   |   |   |   |   |   |   |   | קונסטנס מארל |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **רובר הראשון, דוכס בורגונדיה** |
|

קישורים חיצוניים
----------------

ויקישיתוף מדיה וקבצים בנושא **רובר הראשון, דוכס בורגונדיה** בוויקישיתוף
* רובר הראשון, דוכס בורגונדיה, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 100959490
* VIAF: 44658550
* WorldCat (עם VIAF): 44658550

 |
**קלאו לבן גרון** (שם מדעי: *Anorrhinus galeritus*) הוא מין עוף ממשפחת הקלאוניים. הוא חי ביערות טרופיים וסובטרופיים בעלי לחות גבוהה.

מאפיינים
--------

גופו של קלאו לבן גרון שחור כולו חוץ מהגרון, טבעת העין וחלק מהזנב שצבעם הוא לבן. לצעירים יש נוצות תעופה בצבע חיוור יותר ומקור קטן יותר. האורך הממוצע של הקלאו הוא 89 ס"מ. אין הרבה הבדלים בין הזכר לנקבה, ההבדל היחיד הוא שאצל הזכר הפה שחור ואצל הנקבה הוא בגוון בהיר. 

הקלאו ביישן וחששן וקשה לעשות עליו מחקרים מדעיים למרות שקל יחסית לתצפת עליו ממרחק. ועל כן, האורניתולוגים התקשו לאסוף מידע מדעי עליו. הוא אוכל אך ורק פירות. הקלאו חי ביערות עד טרופיים וסובטרופיים עבותים. הוא נוחת ומקנן רק בצמרות העצים ובענפים הגבוהים ביותר ולא מתחת להן. הוא מין חברותי מאוד. כמו כל שאר בני המשפחה, הקלאו לבן הגרון מקנן רק בחורים טבעיים בעצים ולעיתים נדירות קודח חור בעץ מת ולא בעץ חי בגלל שהמקור שלו אינו חזק מספיק לקדיחה. הסיבה לכך היא שהמקור נראה חזק מבחוץ אך חלול לגמרי מבפנים. אחרי שהנקבה בחרה חור, היא מתיישבת בו ומתחילה לחסום אותו בעזרת הזכר כדי שטורפים לא יוכלו להיכנס. יש רק פתח קטן להכנסת אוכל. מתי שהקן לא מתאים למידות הגוזלים, הנקבה והזכר הורסים אותו ובונים אותו מחדש. הקלאו מונוגמי.

אזורי המחיה של הקלאו נרחבים ולא מקוטעים. פרטים נצפו בדרום-מזרח אסיה, במדינות ברוניי, אינדונזיה, דרום תאילנד, מלזיה ובורמה. היקף אוכלוסיות קלאויים לבני הגרון נמצא במגמת ירידה (10% ב-10 שנים) עקב כריתת יערות; אולם הוא אינו נמצא בסכנת הכחדה.

קישורים חיצוניים
----------------

ויקישיתוף מדיה וקבצים בנושא **קלאו לבן-גרון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

* מידע על קלאו לבן גרון, אתר מאלאזיאני לקלאונאים
* מידע על שימור הקלאו, אתר BirdLife
* מידע על הקלאו(הקישור אינו פעיל), אתר אוויס-איביס
* מידע על קלאויים, אתר הצפרות התאילנדי
* קלאו לבן גרון, אתר גן החיות התאילנדי

הערות שוליים
------------

1. ↑  קלאו לבן-גרון באתר הרשימה האדומה של IUCN
דגם Blue Star מ-1935
**BSA** היה יצרן אופנועים, מכוניות וכלי נשק בריטי בין השנים 1919 עד 1973. החברה יצרה בעיקר עבור הצבא הבריטי ושמה המלא, Birmingham Small Arms (נשק קל של ברמינגהאם) מעיד על כך. בסך הכל יוצרו כ-126,000 אופנועי BSA.

אחד האופנועים הנפוצים של החברה היה בעל מנוע בנפח של 499 סמ"ק והספק של 14 כוחות סוס התאפיין בפשטות מכנית ובמבנה מסיבי. בעל מתלה קדמי קפיצי. מושב האופנוע מותאם לנסיעת נהג ונוסע, יוצר במספר תצורות שבהן גם תצורה של אופנוע עם סירה ותלת אופן עם ארגז למשא.

בישראל
------

האופנוע בגרסתו הצבאית שימש את הצבא הבריטי שהוצב בארץ ישראל בתקופת המנדט. בתום תקופת המנדט, עם עזיבת הצבא הבריטי את הארץ, הועברו האופנועים למחסני הצבא הבריטי מחוץ לישראל (חלקם באפריקה). בשנות ה-50 וה-60 נמכרו האופנועים על ידי הצבא הבריטי בין היתר לישראלים. בתוקפה זו היה האופנוע בתצורתו הצבאית הצבוע בצבע ירוק כהה, נפוץ בישראל. ברישיון הרכב נרשמו כל האופנועים שנמכרו ממחסני הצבא הבריטי ככאלה שיוצרו בשנת 1942. כיום נחשבים אופנועי BSA כפריטי אספנות קלאסיים.

קישורים חיצוניים
----------------

ויקישיתוף מדיה וקבצים בנושא **BSA** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 130629-7
* ISNI: 0000 0001 0730 3985
* LCCN: n81086853
* VIAF: 158286703
* WorldCat: lccn-n81086853

 |
הקשר המשוער בין מחלקות סיבוכיות שונות
בתורת הסיבוכיות, המחלקה
**BQP** ‏ (Bounded error, Quantum, Polynomial time) היא מחלקת סיבוכיות המכילה את כלל הבעיות הניתנות להכרעה על ידי מכונת טיורינג קוונטית, בעלת זמן ריצה פולינומי אשר צודקת בהסתברות "טובה", כלומר ההסתברות שהמכונה תחזיר תשובה נכונה (עבור הרצה נתונה) היא גבוהה מ-2/3, ובאופן דומה, הסתברות הכישלון חסומה (מלעיל) ב–1/3.

כבכל המחלקות בהם הסתברות הכישלון חסומה, ניתן להפעיל את האלגוריתם הקוונטי שוב ושוב, על מנת להקטין את הסתברות השגיאה באופן אקספוננציאלי. כמו כן, כלל המחלקות {\displaystyle \left.BQP\_{p}\right.} בהן הסתברות הכישלון חסומה על ידי **הפענוח נכשל (SVG (אפשר להפעיל MathML בעזרת הרחבת דפדפן): תשובה בלתי־תקינה ("Math extension cannot connect to Restbase.") מהשרת "/mathoid/local/v1/":): {\displaystyle p \in [0,0.5)}**
 שקולות זו לזו.

בעיות ידועות
------------

המחלקה **BQP** מכילה את בעיית הפירוק של מספר שלם לגורמים ראשוניים, וכן את בעיית הלוגריתם הדיסקרטי.

קשרים עם מחלקות סיבוכיות אחרות
------------------------------

המקבילה הקלאסית למחלקה זו היא המחלקה **BPP**, בה מכונת הטיורינג היא אקראית, אך לא קוונטית. מכיוון שמכונה קלאסית היא מקרה פרטי של מכונה קוונטית (בה לא מנוצל ה"כוח הקוונטי"), המחלקה **BQP** מכילה את המחלקה **BPP**, כלומר {\displaystyle BPP\subseteq BQP}. מכיוון שהמחלקה **P** מוכלת ב**BPP**, מתקבל כי

{\displaystyle P\subseteq BPP\subseteq BQP}.

|  |  |
| --- | --- |
|  | **בעיות פתוחות במדעי המחשב**:*מהו הקשר בין **BQP** למחלקה **NP**?*(בעיות פתוחות נוספות במדעי המחשב) |

המחלקה **PSPACE** מכילה את המחלקה **BQP**. אם נבטא את המכונה הקוונטית כרצף של שערים קוונטים, ניתן יהיה להמיר כל שער במטריצה יוניטרית. התוצאה הסופית של רצף השערים נתון כמכפלה של המטריצות המתאימות. על ידי ביצוע פעולת הכפלת המטריצות (בצורה יעילה מבחינת הזיכרון) ניתן לבצע את החישוב בזיכרון פולינומי שגודלו כגודל המטריצות. לפיכך מתקבל כי

{\displaystyle P\subseteq BPP\subseteq BQP\subseteq PSPACE}.
מכיוון שהקשר בין **P** ובין **PSPACE** הוא שאלה פתוחה, כך גם היחס המדויק בין המחלקות לעיל.

הקשר בין **BQP** לבין **NP** אינו ידוע גם כן.

| מחלקות סיבוכיות חשובות (נוספות) |
| --- |
| נחשב מעשי | NL • P • ZPP • RP • BPP • BQP • PTAS • APX |
| ככל הנראה בלתי מעשי | NP‏ • NP-קשיות • co-NP ‏ • PP ‏ • #P ‏ • PSPACE |
| נחשב כבלתי מעשי | EXPTIME • NEXPTIME • ‏EXPSPACE • ‏ELEMENTARY • ‏PR • ‏R • ‏RE • ‏ALL |
| היררכית מחלקות | ההיררכיה הפולינומית • ההיררכיה האקספוננציאלית • ההיררכיה הבוליאנית • ההיררכיה האריתמטית • היררכית גרזגרצ'יק |
| משפחות של מחלקות | מערכת הוכחה אינטראקטיבית • ‏DTIME • NTIME • ‏DSPACE • ‏NSPACE |
**BNNVARA** הוא גוף שידור הולנדי שנוסד ב-1 בינואר 2014. הוא מורכב ממיזוג של BNN (שנוסד ב-1997) ו-VARA (שנוסד ב-1925), שני גופי שידור ציבוריים הולנדיים. BNNVARA נהנה ממעמד של גוף שידור מוביל במערכת השידור הציבורי בהולנד.

היסטוריה
--------

בשנת 2011 הודיעו BNN ו-VARA כי יתמזגו. ב-6 בנובמבר 2011 הצביעו חברי הנהלת VARA בעד המיזוג, שבוע לאחר שמועצת המנהלים של BNN עשתה כן שבוע קודם לכן. ב-8 בפברואר 2012 הודיעו שני הגופים כי החלטתם להתמזג תצא לפועל.

מנכ"ל BNN מארק אדריאני התמנה למנהל הכללי של הגוף החדש. מנהל המדיה הוא פרנס קליין שהחזיק בתפקיד זהה ב-VARA.

לאחר המיזוג שני הגופים המשיכו להשתמש במותגים הנפרדים שלהם, עד שב-24 באוגוסט 2017 הוכרז כי שני הגופים יושקו תחת מותג חדש שנקרא BNNVARA.

BNN ו-VARA לא מוזגו לחלוטין. רק פעילות השידור עצמו הועברו לגוף השידורים החדש החל מ-1 בינואר 2014.

בשנת 2018 סערה התעוררה בשל פרודיה על שירה של נטע ברזילי, "Toy" שבה שונו מילות השיר ונטען כי מדובר בפרודיה אנטישמית. בעקבות שידור הפרודיה הגישה מדינת ישראל מחתה בפני משרד החוץ של הולנד.

ראו גם
------

* RTL 4
* RTL 7
* RTL 8

קישורים חיצוניים
----------------

ויקישיתוף מדיה וקבצים בנושא **BNNVARA** בוויקישיתוף
* אתר האינטרנט הרשמי של BNNVARA
* כאן הערב, שגריר ישראל בהולנד על הפרודיה של נטע ברזילי: "הם עברו את הגבולות", באתר כאן – תאגיד השידור הישראלי, 22 במאי 2018
* עמית ולדמן, ‏הפרודיה על TOY: ישראל הגישה מחאה, באתר ‏מאקו‏‏, ‏22 במאי 2018‏

הערות שוליים
------------

1. ↑  BNN, ‏2014-03-28
2. ↑  יניר קוזין, שגרירות ישראל בהולנד הגישה מחאה על הקטע הפארודי על נטע ברזילי, באתר מעריב אונליין, ‏22 במאי 2018
**אלכסנדר גוסטפסון** (בשוודית: **Alexander Gustafsson**;‏ 15 בינואר 1987) ידוע גם בכינוי **The Mauler** הוא לוחם MMA שוודי החתום בארגון ה-UFC בקטגוריית משקל חצי-כבד (אנ').

קריירת MMA
----------

גוסטפסון באירוע השקילה לקראת הקרב נגד ג'ון ג'ונס - 2013
גוסטפסון החל להתאמן באיגרוף בגיל 10. בשנת 2003, בהיותו בן 16, זכה באליפות הנוער הלאומית לאיגרוף. בין השנים 2008–2009, השתתף וזכה במספרת תחרויות איגרוף נוספות, ואף הביס את האלוף השוודי באיגרוף חובבני במשקל כבד. בשנת 2006, החל להתאמן ב-MMA ובהמשך נלחם במסגרת ארגוני MMA בשוודיה ובאירופה. בספטמבר 2009, חתם על חוזה עם ה-UFC כשמאזן הקרבות המקצועני שלו עמד על 8 ניצחונות ואפס הפסדים. בשנת 2013, כשמאזנו עמד על 15 ניצחונות והפסד אחד, גוסטפסון קיבל הזדמנות לקרב אליפות מול האלוף דאז ג'ון ג'ונס (אנ') במסגרת אירוע UFC 165 (אנ'). במהלך הקרב, גוסטפסון הצליח להטיל (אנ') את ג'ונס לקרקע (ובכך היה ללוחם ה-UFC הראשון שהצליח לבצע הטלה נגד ג'ונס), אולם בתום חמישה סיבובים, הפסיד בהחלטת שופטים אחידה. לאחר הקרב, ג'ונס טען כי היה זה עבורו הקרב הקשה ביותר בקריירה. קרב זה הוכתר כ'קרב הערב', ופרשנים בתחום הכתירו את הקרב הזה לאחד הקרבות הטובים ביותר בהיסטוריה. מאוחר יותר באותה השנה, הקרב זכה לתואר 'קרב השנה' וגוסטפסון זכה בתואר 'הלוחם הבינלאומי של השנה' בטקס פרסי MMA העולמי (World MMA Awards).

באפריל 2015, תואר האליפות הופשט מג'ון ג'ונס לאחר שהיה מעורב בתאונת פגע וברח, ודניאל קורמייה הוכתר כאלוף לאחר שניצח את אנתוני ג'ונסון (אנ'). באוקטובר 2015, גוסטפסון נלחם נגד דניאל קורמייה על תואר האליפות, אולם הפסיד בהחלטת שופטים חצויה. ב-29 בדצמבר 2018, התמודד בקרב חוזר מול ג'ון ג'ונס על תואר האליפות אולם הפסיד בנוקאאוט טכני. ב-1 ביוני 2019, נלחם נגד אנתוני סמית' והפסיד בהכנעה. לאחר קרב זה, גוסטפסון הודיע על פרישה, אולם ביולי 2020 חזר להתחרות ב-UFC בקטגוריית משקל כבד.

נכון ליולי 2020, מאזן הקרבות שלו עומד על 18 ניצחונות ו-7 הפסדים.

קישורים חיצוניים
----------------

ויקישיתוף מדיה וקבצים בנושא **אלכסנדר גוסטפסון** בוויקישיתוף
* 

* אתר האינטרנט הרשמי של אלכסנדר גוסטפסון
* אלכסנדר גוסטפסון, ברשת החברתית פייסבוק

* אלכסנדר גוסטפסון, ברשת החברתית טוויטר

* אלכסנדר גוסטפסון, ברשת החברתית אינסטגרם

* אלכסנדר גוסטפסון, באתר אליפות הלחימה האולטימטיבית (UFC)

* אלכסנדר גוסטפסון, באתר שרדוג
* סרטונים UFC 232 Free Fight: Jon Jones vs Alexander Gustafsson 1, UFC - Ultimate Fighting Championship
* Jon Jones vs Alexander Gustafsson: Greatest light heavyweight title fight of all-time at UFC 165 deserves immediate rematch, mmamania.com, Sep 22, 2013
* Joe Rogan: "It was the greatest fight I´ve ever seen", kimura.se

|  |  |
| --- | --- |
| בקרת זהויות עריכת הנתון בוויקינתונים | 
* SELIBR: 395455
* VIAF: 17146522316132391219
* WorldCat: viaf-17146522316132391219

 |
**שיתוף פעולה של מתחרים** הוא מצב שבו מתקיים, בתחומים מסוימים, שיתוף פעולה בין גופים שהיחס הבסיסי ביניהם הוא יחס של תחרות. בעקבות המושג האנגלי לתיאור מצב זה, **Coopetition** (הלחם של cooperative competition), הוצעו המושגים העבריים **שיתופרות** (או **שיתוחרות** וכן **תחרושיתוף**) - הלחם של שיתוף ותחרות. יצירת המושג coopetition מיוחסת לריימונד נורדה, שעמד בראש חברת "נובל", אך יש גם טוענים אחרים ליצירת מושג זה. 

שיתוף פעולה בין פירמות בשוק עלול לעלות כדי קרטל וככה הוא יהווה הפרה של חוק ההגבלים העסקיים, אך שיתופיות קיימת, ללא מגבלה חוקית, בשוק תחרותי. 

דוגמה לשיתוף פעולה תוך כדי תחרות, לשם שיפור השירות ללקוח: בראשית ימיהם של הכספומטים בישראל, היה הלקוח יכול למשוך מזומנים רק ברשת הבנקאית שאליה השתייך, במכשירים שבסניפי הרשת. לקוח של בנק הפועלים, למשל, לא היה יכול למשוך מזומנים במכשיר של בנק לאומי. כעבור שנים אחדות, הוקמה חברת ש.ב.א. (שירותי בנקאות אוטומטיים), המשותפת לכל הבנקים בישראל, שהציבה מכשירים במקומות ציבוריים ששירתו את לקוחות כל הבנקים, ולאחר מכן הסכימו הבנקים לשפר את השירות ללקוחותיהם, ולאפשר לכל לקוח להשתמש בכל המכשירים בישראל.  

המגמה בשנים האחרונות היא לעבור מתפיסת תחרות כיוצרת חדשנות לתפיסה של שיתוף פעולה כיוצר חדשנות.

סוגי שיתופי פעולה בין מתחרים
----------------------------

ניתן לסווג את שיתופי הפעולה בין מתחרים לשלושה סוגים.

* שיתוף פעולה כאשר כל חברה בנישה אחרת

במקרה זה החפיפה בין פלחי שוק משותפים לשתי החברות היא בתחום מצומצם.

* שיתוף פעולה בין חברות מתחרות על מנת להגדיל יחד את המשאבים

במקרה זה החפיפה בין מוצרי או שירותי החברות גדולה. פעילותם המשותפת מאפשרת הגדלת נפח השוק או שמירה על רמת מחירים או חיסכון בעלייה בהוצאות כמו שכר עובדים. 

* שיתוף פעולה בין חברות מתחרות כנגד חברה שלישית

למשל: שתי חברות קטנות המתחרות ביניהן, המשתפות פעולה על מנת להתחרות בחברה גדולה.

לקריאה נוספת
------------

* Adam Brandenburger, Barry Nalebuff, *Co-Opetition : A Revolution Mindset That Combines Competition and Cooperation*

קישורים חיצוניים
----------------

* עדנה פשר, מתחרים ומשתפים פעולה – מותר ואפשר, באתר ifeel
* מיכאל צור, הדרך למושלם עוברת במשלימים, באתר ifeel
* מרים ארז, חדשנות באמצעות Co-opetition, מרכז הידע לחדשנות של הטכניון

הערות שוליים
------------

1. ↑  מרים ארז,חדשנות באמצעות Co-opetition
2. ↑  מרים ארז,חדשנות באמצעות Co-opetition

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16576878w (data)
* GND: 7831954-7
* SUDOC: 158487958

 |
המנצחות במשחה ל-200 מטר פרפר, אליפות ישראל בשחייה, דצמבר 2017. מימין: שרון שטיימן, מאי לווי וקטרין שפיר.
**שרון שטיימן** (נולדה ב-16 בנובמבר 2005) היא אלופת ישראל בשחייה (2018) במשחה ל-200 מטר פרפר.

ביוגרפיה
--------

שטיימן התאמנה בקבוצת הפועל פליפר חדרה בהדרכתה של לודמילה טקצ'ב ומשנת 2020 מתאמנת בפנימיית מכון וינגייט.

### 2017

באליפות ישראל בשחייה (בריכת 25 מטר) שנערכה בווינגייט בסוף דצמבר אותה שנה זכתה שטיימן במדליית ארד במשחה ל-200 מטר פרפר בשיא ישראלי חדש לגילאי 12 ו-13 של 2:17.73 דקות, אחרי מאי לווי ממכבי קריית אונו שקבעה שיא ישראלי חדש לגילאי 16 ו-17 של 16 2:13.15 דקות וקטרין שפיר ממכבי נהריה (2:15.53 דקות).

### 2018

באליפות הים התיכון -"גביע קומן" (נערות עד גיל 14) שנערך בלימסול, קפריסין ביוני 2018 זכתה שטיימן במדליית ארד במשחה ל-200 מטר פרפר בשיא אישי חדש של 2:19.47 דקות. נוסף לכך היא סיימה במקום שמיני במשחה ל-100 מטר פרפר בתוצאה של 1:05.73 דקות.

#### אלופת ישראל

באליפות ישראל שנערכה ביולי אותה שנה היא זכתה במדליית זהב במשחה ל-200 מטר פרפר בשיא ישראלי חדש לגילאי 13 של 2:17.99 דקות, לפני מאי לווי (2:19.08 דקות) וקטרין שפיר (2:19.30 דקות). נוסף לכך, היא סיימה במקום שביעי במשחה ל-100 מטר פרפר בתוצאה של 1:05.23 דקות.

### 2019

באליפות הים התיכון -"גביע קומן" (נערות עד גיל 14) (נערות עד גיל 14) שנערכה בבורגס, בולגריה ביוני 2019 סיימה שטיימן במקום רביעי במשחה ל-200 מטר פרפר בשיא אישי חדש של 2:17.45 דקות ובמקום חמישי במשחה ל-100 מטר פרפר בתוצאה של 1:03.56 דקות.

בפסטיבל האולימפי האירופי לנוער (נערות עד גיל 15) שנערך בבאקו, אזרבייג'ן בסוף יולי היא סיימה במקום שישי במשחה ל-200 מטר פרפר בשיא ישראלי חדש לגילאי 14–16 של 2:14.45 דקות. כבר בשלב המוקדמות היא קבעה, תוצאה של 2:15.43 דקות ועלתה מהמקום הרביעי. נוסף לכך, היא סיימה במקום 15 במשחה ל-100 מטר פרפר בתוצאה של 1:02.99 דקות.

באליפות ישראל בשחייה שנערכה באוגוסט אותה שנה היא זכתה בשתי מדליות כסף, במשחה ל-100 מטר פרפר בשיא אישי חדש של 1:02.36 דקות, אחרי לאה פולונסקי ממכבי חיפה (1:00.48 דקות) ולפני איטל שפושניקוב מהפועל ירושלים (1:02.40 דקות) ובמשחה ל-200 מטר פרפר 2:14.86 דקות, אחרי לאה פולונסקי (2:14.23 דקות) ולפני הראל רז מהפועל קריית אתא (2:20.36 דקות).

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* שרון שטיימן, באתר *Swimrankings* (באנגלית)
**"ארץ הצבי"** הוא ספרו של אריה (לובה) אליאב. אליאב התמסר לכתיבת הספר אחרי שהתפטר מתפקידו כמזכ"ל מפלגת העבודה בעקבות עימות אידאולוגי, בעיקרו מדיני, בינו לבין צמרת מפלגת העבודה, ובראשה ראש הממשלה גולדה מאיר. הספר יצא לאור ב-1972 בהוצאת עם עובד והודפס בעשרות אלפי עותקים בתשע מהדורות, האחרונה שבהן ב-1998, במלאת 50 שנים למדינת ישראל. 

שם הספר - ארץ הצבי - נבחר בעקבות הופעתו במקורות כתיאורה של ארץ ישראל כארץ יפה ונשאפת. לאליאב הייתה גם סיבה סמויה לבחירת השם הזה. שם נעוריה של אשתו טניה היה צבי.

ארץ הצבי היה ניסיון ראשון ומיוחד לכלול בספר אחד תיאור ממצה של תולדות המאבק על ארץ ישראל מאז המאה התשע-עשרה ועד אחרי מלחמת ששת הימים, תמונה גלובלית של הסיכויים והסיכונים לשלום העולם על מרכיביו השונים, הסכסוך הישראלי-פלסטיני והעימות עם העולם הערבי, ישראל מול ארצות הברית, ברית המועצות, ארצות אירופה והעולם השלישי. חלקו העיקרי של הספר עוסק ביעדיה ובאתגריה של ישראל, ובהקשר זה ב"מצבה של הדת", בציונות הסוציאליסטית ובקיבוץ. לכל זה נוספו הערות אקטואליות בסוף המהדורה הראשונה ומבואות אחדים במהדורות המאוחרות. חוט השני הנשזר בכל הספר הוא חזון השלום של לובה אליאב ועמו מלוא השקפותיו וחזונו החברתי.

א"ב יהושע כתב לקראת הוצאת המהדורה התשיעית, ש"ארץ הצבי" "הוא ספר שנוצר בסערת מלחמה, מלחמה אידאולוגית. הספר בנוי כמבנה מתוחכם היצוק מהאלמנטים הבאים: תשתית אידאולוגית, סיכום היסטורי מתומצת, הערכת מצבים קונקרטיים בשטח, האופציות האפשריות, בחירת האופציה הנכונה, שילובה בתוך מסכת של יעדים ארוכי טווח (עד סוף המאה על-פי-רוב) למדינת ישראל. האלמנטים הללו אינם מפוזרים בפרקים נפרדים אלא יצוקים בכל יחידה ויחידה בספר, בכל נושא ונושא... זה כוחו של 'ארץ הצבי', שנכתב לפני שנים - הוא נעשה שוב אקטואלי."

הספר במלואו וחלקים ממנו תורגמו לשפות שונות, ובכללן לערבית (אליאב העניק עותק בערבית לסאדאת בעת ביקורו בישראל ב-1977).

קישורים חיצוניים
----------------

* אריה ל. אבנרי, ארץ על קרן הצבי, דבר, 18 באוגוסט 1972
* יוסי ביילין, אריה אליאב מפרק מוקשים בארץ הצבי, דבר, 4 באוגוסט 1972
* עמוס עוז, עזריה אלון, על "ארץ הצבי", דבר, 10 בנובמבר 1972
* אליהו אגרס, "ארץ הצבי" - חזון ומציאות, דבר, 5 במאי 1978
**שלום באוצן** היה הסכם שלום שסיים את המלחמות הגרמניות-פולניות (1002–1018), בין האימפריה הרומית הקדושה לדוכסות פולין.

רקע
---

בתקופת אוטו השלישי היה בולסלאב הראשון, דוכס פולין נאמן לאוטו, אולם שאיפותיו של היינריך השני, קיסר האימפריה הרומית הקדושה במזרח דרדרו את היחסים בין המדינות. בנוסף בולסלאב תמך בטענותיו של אקארד הראשון, מרקיז מייסן לכתר גרמניה, ולאחר רציחתו של אקארד בשנת 1002 כבש בולסלאב את מרקיזות מייסן ומרקיזות לוסאטיה. זמן קצר לאחר מכן נפצע בולסלאב באורח קשה כשניסו להתנקש בחייו, ומכיוון שחשד בהיינריך שתכנן את ההתנקשות ניתק בולסלאב את היחסים בין שתי המדינות.

בנוסף, בשנת 1002 הודח בולסלאב השלישי, דוכס בוהמיה במרד אצילים, ובולסלאב החזירו לשלטון, אולם לאחר שקיבל הזמנה מאצילי בוהמיה להתערב בסכסוך, כבש בולסלאב את דוכסות בוהמיה, ונטל לעצמו את התואר "דוכס בוהמיה". בשנת 1004 מרד בולסלאב בהיינריך בגלוי והבעיר את הטירה במייסן כמעשה התגרות, ובעקבות כך פרצה מלחמה בין שתי המדינות.

המלחמה נמשכה בהפסקות כ-16 פעמים, ולאחר שהצבא הקיסרי נכשל במתקפתו במהלך חורף 1017, וכן בעקבות כישלון מתקפת הנגד הפולנית באותה שנה, פתחו שני הצדדים במשא ומתן לסיום המלחמה.

שלום באוצן
----------

ב-30 בינואר 1018 חתמו היינריך השני, קיסר האימפריה הרומית הקדושה ובולסלאב הראשון, דוכס פולין על הסכם שלום נוסף, המכונה "שלום באוצן". בולסלאב הצליח לשמור על תאריו כמרקיז לוסאטיה ומייסן, והכיר בהיינריך השני כפיאודל שלו. בנוסף, היינריך השני הבטיח לתמוך במסע של בולסלאב הראשון לקייב, על מנת לסייע לחותנו סוויאטופולק הראשון, נסיך קייב. כדי לחזק את השלום, התחתן בולסלאב הראשון, שהיה אז אלמן, עם אודה ממייסן, בתו של אקארד הראשון, מרקיז מייסן, ובכך חיזק את קשריו עם האצולה הגרמנית.

ראו גם
------

* המלחמות הגרמניות-פולניות (1002–1018)
* היינריך השני, קיסר האימפריה הרומית הקדושה

קישורים חיצוניים
----------------
**ג'סי דניאל ויליאמס** (באנגלית: **Jesse Daniel Williams**; נולד ב-27 בדצמבר 1983) הוא אתלט אמריקאי, אלוף העולם (טגו 2011) בקפיצה לגובה.

ביוגרפיה
--------

ויליאמס נולד במודסטו שבקליפורניה. הוא למד בתיכון בראוטון שבראלי, קרוליינה הצפונית, וזכה שלוש פעמים באליפות קרוליינה הצפונית לתיכונים. בשנת 2002 החל ללמוד באוניברסיטת המדינה של קרוליינה הצפונית.

באליפות העולם באתלטיקה לנוער שנערכה בקינגסטון, ג'מייקה, בשנת 2002 סיים ויליאמס במקום הרביעי בקפיצה לגובה בתוצאה של 2.21 מטר. לאחר שנה עבר לאוניברסיטת דרום קליפורניה ושם השלים תוכנית לסטודנטים ספורטאים שבמסגרתה זכה באליפות המכללות באתלטיקה באולם ובאצטדיון בשנים 2005 ו-2006. 

באליפות העולם באתלטיקה באולם שנערכה בולנסיה, ספרד, בשנת 2008 סיים ויליאמס במקום השישי בקפיצה לגובה בתוצאה של 2.27 מטר, ובאותה שנה ניצח במבחנים האמריקאיים לאולימפיאדת בייג'ינג בתוצאה של 2.30 מטר. במשחקים עצמם הוא סיים במקום 19 בתוצאה של 2.25 מטר. בתחרות שנערכה בבאנסקה ביסטריצה שבסלובקיה בפברואר 2009 קבע את שיאו האישי בקפיצה לגובה באולם, 2.36 מטר.

### אלוף עולם

בשנת 2011 זכה ויליאמס באליפות ארצות הברית באתלטיקה ביוג'ין, אורגון, בקובעו שיא אישי של 2.37 מטר. באליפות העולם שנערכה בטגו, קוריאה הדרומית, אותה שנה הוא זכה במדליית זהב בקפיצה לגובה עם תוצאה של 2.35 מטר, לפני אלכסיי דמיטריק מרוסיה (2.35 מטר) וטרוור בארי מאיי בהאמה (2.32 מטר). הוא האמריקאי הראשון שזכה בתואר זה מזה 20 שנה.

אף שבמבחנים האמריקאים לאולימפיאדת לונדון סיים ויליאמס במקום הרביעי בלבד, שאינו מקנה מקום בנבחרת לאולימפיאדה, הוא השיג את הקריטריון האולימפי מוקדם יותר אותה שנה לאחר שזכה בתחרות בניו יורק בתוצאה של 2.36 מטר, בעוד שניק רוס, שסיים במקום השלישי, לא השיג קריטריון זה. משום כך, נבחר ויליאמס לסגל האולימפי האמריקאי ללונדון. במשחקים עצמם הוא סיים במקום תשיעי בתוצאה של 2.25 מטר.

קישורים חיצוניים
----------------

ויקישיתוף מדיה וקבצים בנושא **ג'סי ויליאמס** בוויקישיתוף

* ג'סי ויליאמס, באתר olympedia.org
* ג'סי ויליאמס, באתר התאחדות האתלטיקה הבין-לאומית
* ג'סי ויליאמס, באתר ליגת היהלום
* ג'סי ויליאמס, באתר נבחרת ארצות הברית באתלטיקה

| אלופי עולם באתלטיקה – קפיצה לגובה (גברים) |
| --- |
| 

|  |  |
| --- | --- |
| 1983: גנדי אבדיינקו ברית המועצותברית המועצות • 1987: פטריק שברג שוודיהשוודיה • 1991: צ'ארלס אוסטין ארצות הבריתארצות הברית • 1993: חאבייר סוטומאיור קובהקובה • 1995: טרוי קמפ בהאמהבהאמה • 1997: חאבייר סוטומאיור קובהקובה • 1999: ויאצ'סלב ורונין רוסיהרוסיה • 2001: מרטין בוס גרמניהגרמניה • 2003: ז'אק פרייטאג דרום אפריקהדרום אפריקה • 2005: יורי קרימרנקו אוקראינהאוקראינה • 2007: דונלד תומאס בהאמהבהאמה • 2009: ירוסלב ריבקוב רוסיהרוסיה • 2011: ג'סי ויליאמס ארצות הבריתארצות הברית • 2013: בודן בונדרנקו אוקראינהאוקראינה • 2015: דרק דרואין קנדהקנדה • 2017: מועתז עיסא בראשים קטר (מדינה)קטר (מדינה) • 2019: מועתז עיסא בראשים קטר (מדינה)קטר (מדינה) • 2022: מועתז עיסא בראשים קטר (מדינה)קטר (מדינה) |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 190400

 |
**הפרשים** הוא מחזה של המחזאי היווני אריסטופאנס שהוצג באתונה במסגרת פסטיבל הדיוניסיה. המחזה שימש כלי לנגח את קליאון - אחד האתונאים החשובים והחזקים ביותר של אותה תקופה. 
המחזה נכתב כתגובה למעשיו של קליאון שהגיש קודם לכן תביעה נגד אריסטופאנס על כך שהוא "מביך את העיר בפני זרים" במחזותיו הקומיים (גם אזרחים זרים הורשו לצפות בקומדיות שהוצגו בפסטיבל).

תקציר העלילה
------------

הדמות המרכזית במחזה הוא "דמוס" (ביוונית: אזרחי המדינה), שאינו חכם במיוחד, ועבדיו ניקיאס ודמוסתנס (שמותיהם של שני מנהיגי הצבא האתונאים במהלך המלחמה הפלופונזית). העבדים כועסים על הדרך שבה משרתו הראשי של דמוס, פאפלוגוניאן (המגלם למעשה את דמותו של קלאון) מתייחס לשאר העבדים ברשעות רבה, ומחליטים להביא לפיטוריו. העבדים מוצאים את מוכר הנקניקים שמסכים לסייע להם.
מוכר הנקניקים מספר לדמוס כי יעשה לעבדיו את כל הדברים הרעים שעשה פפלוגוניאן במצוותו, ואף יותר מכך, ודמוס מסכים לשכור אותו כראש המשרתים. אולם, מוכר הנקניקים רק אמר שיעשה דברים אלה, ובעצם מצליח להביא שלום (המגולם על ידי אישה יפה). עונשו של פפלוגוניאן הוא לקבל את עבודתו הקודמת של מוכר הנקניקים ולמכור נקניקים עשויות מחמורים וכלבים לזונות.

מחזה זה מציג את קלאון בצורה שלילית, אך גם לועג לעם האתונאי ומציג אותו כהפכפך, טיפש, וללא עמוד שידרה. אולם בסוף המחזה שב דמוס לנעוריו, דבר המשקף את התקווה האתונאית שעם סיום המלחמה הפלופונזית ישוב תור הזהב של אתונה.

תרגומים
-------

### תרגומים לעברית

* **הפרשים**, לעברית זיוה כספי, עריכה מדעית דבורה גילולה, הוצאת מאגנס, 2006.
* בשנת 2020 תרגם ניל בר (היסטוריה גדולה, בקטנה) באופן חובבני את המחזה על מנת להנגישו לקהל הרחב

### תרגומים לאנגלית

* ג'ון הוקהאם פרר, 1839.
* בנג'מין ב. רוג'רס, 1924.
* ארתור ס. ויי, 1934.

קישורים חיצוניים
----------------

ויקישיתוף מדיה וקבצים בנושא **הפרשים** בוויקישיתוף
* The Knights המחזה בשלמותו (באנגלית)

הערות שוליים
------------

1. ↑  אריסטופאנס - פרשים בתרגום ניל בר

| **מחזות אריסטופאנס** |
| --- |
| 

|  |  |
| --- | --- |
| האכארנים • הפרשים • העננים • הצרעות • השלום • הציפורים • ליסיסטרטה • חג הנשים • הצפרדעים • מהפכת הנשים • פלוטוס |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007599743705171
* BNE: XX1932480
* BnF: cb12262267b (data)
* GND: 4131160-7
* LCCN: n82142684
* NLA: 36584928
* SUDOC: 029360110
* VcBA: 492/12386
* VIAF: 180317754
* WorldCat (עם VIAF): 180317754

 |
**בובי וויין פירסון** (18 באוגוסט 1930 - 5 בדצמבר 1979), המכונה **ג'סי פירסון**, היה שחקן אמריקאי, זמר, במאי וסופר.

קריירה
------

לאחר שהוציא שני סינגלים בחברת תקליטי דקה בהצלחה מועטה, שמע את פירסון המלחין צ'ארלס סטרוז, שהמליץ עליו לסיבוב ההופעות הלאומי של המחזמר "ביי ביי בירדי". כאשר דיק גוטייה, השחקן המקורי המגלם את קונרד בירדי, חלה. פירסון קיבל את תפקיד שהוא מקבל השראה לביצוע התפקיד מאליל הרוק אלביס פרסלי. הוא שיחק באותו תפקיד בגרסת הסרט משנת 1963, ביי ביי בירדי. לאחר מכן הופיע בקומדיה של גלן פורד *Advance to the Rear* (1964. מכיוון שלא היו לו יותר הצעות לתפקידים בקולנוע, הוא פנה לטלוויזיה והופיע בתוכניות כמו בוננזה, המופע של אנדי גריפית', הצי של מקייל והבוורלי הילבילים. בשנות השבעים היה פירסון המספר בסרט *"נורסמן"* (1978), סאגה ויקינגית בכיכובם של לי מייג'ורס וקורנל ויילד.

פירסון היה המספר באלבומים רבים, בין היתר "הים" משנת 1967, וכן *The Body Electric* ו- *The Body Electric-2*, שני תקליטורים המבוססים על שיריו של וולט וויטמן, עם מוזיקה מאת מק'קואן, שיצאו בתחילת שנות השבעים, אלבום מחווה לפזמונאי-זמר וודי גאת'רי, ושני אלבומי שירה דתית של חיימה מנדוסה נאווה : *וישו אמר ...* *ומדיטציה בתהילים*, גם הם משנת 1976.

בתחילת 1970, בסרט "The Mezcla Man", אחד הפרקים האחרונים של סדרת הטלוויזיה *בימי עמק המוות.*

מותו
----

כשאובחן פירסון כחולה סרטן, הוא עבר למונרו, לואיזיאנה, כדי להיות ליד אמו ומת שם ב -5 בדצמבר 1979, בן 49.

קישורים חיצוניים
----------------

* ג'סי פירסון, במסד הנתונים הקולנועיים IMDb (באנגלית)
* ג'סי פירסון, באתר AllMovie (באנגלית)
* ג'סי פירסון, במסד הנתונים הקולנועיים KinoPoisk (ברוסית)
* ג'סי פירסון, באתר MusicBrainz (באנגלית)
* ג'סי פירסון, באתר Discogs (באנגלית)

הערות שוליים
------------

1. 1 2  Crowther, Bosley (5 באפריל 1963). "Bye Bye Birdie (1963) The Screen: 'Bye Bye Birdie' Arrives at Radio City Music Hall:George Sidney Directs Version of Comedy 'Glory of Easter' Show Presented on Stage". *הניו יורק טיימס*. `{{cite web}}`:  (עזרה)
2. ↑  "The Courtship of Carrie Huntington". Internet Movie Data Base. 17 במרץ 1966. נבדק ב-8 בספטמבר 2015. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2005098772
* MusicBrainz: 911d8026-7313-4c54-9428-bed8c8549e53
* VIAF: 73594876
* WorldCat: lccn-no2005098772

 |
סמל משרד התובע הכללי הצבאי של רוסיה
מבנה הפרקליטות הצבאית במוסקבה
**משרד התובע הצבאי הראשי של רוסיה** (ברוסית: **Главная военная прокуратура Российской Федерации**) הוא גוף פיקוח ואכיפת חוק בכוחות המזוינים של הפדרציה הרוסית.

הפרקליט הצבאי הראשי הנוכחי הוא ולרי פטרוב, המכהן בתפקיד מאז יוני 2017.

רקע
---

מינויו ופיטוריו של התובע הראשי הצבאי נעשה על ידי מועצת הביטחון של הפדרציה הרוסית בהמלצת התובע הכללי של רוסיה. התובע הכללי הצבאי הוא גם סגן התובע הכללי הרוסי.

משרד התובע הראשי הצבאי שימש כמשטרה צבאית והוא אחראי להעמדתם לדין של חיילים שסרו מדרך הישר עד 2017. בעקבות הרפורמה הצבאית (שיצאה לדרך ב-2007 והסתיימה ב-2017) שיזמו הנשיא דמיטרי מדבדב ושר ההגנה שלו, אנאטולי סרדיוקוב הועלה רעיון להקים בנפרד מהפרקליטות הצבאית, את המשטרה הצבאית הרוסית.

היסטוריה
--------

משרד התובע הכללי הצבאי הוקם לראשונה ברוסיה ב-1 בספטמבר 1867, על ידי הצאר אלכסנדר השני שמינה לתפקיד התובע הכללי הצבאי הרוסי הראשון את הגנרל-אדיוטאנט ולדימיר דמיטרייביץ' פילוסופוב. משרד התובע הכללי הצבאי ביצע את תפקידו ופיקח על הצבא הרוסי עד 1917, כשאז הוקמו בתי דין שדה נפרדים שהוענקה להם סמכות לגזור את דינם של חיילים בוגדים.

ב-1957 מונה ארטיום גריגורייביץ' גורני לפרקליט הצבאי הראשי של ברית המועצות - תפקיד שמילא במשך 29 שנים רצופות, עד שנת 1986 והוא היה לדמות המשפיעה ביותר בתולדות משרד התובע הצבאי הרוסי.

ב-2006 מונה סרגיי פרידינסקי לתובע הכללי הצבאי, תפקיד שמילא במשך 11 שנים, עד אפריל 2017.

ראו גם
------

* התובע הכללי של רוסיה
* המשטרה הצבאית הרוסית

קישורים חיצוניים
----------------

ויקישיתוף מדיה וקבצים בנושא **הפרקליטות הצבאית הכללית של רוסיה** בוויקישיתוף
* אתר האינטרנט הרשמי של הפרקליטות הצבאית הכללית של רוסיה
* סתיו 2010: ניסיון להקים משטרה צבאית ברוסיה (ברוסית)
* משרד ההגנה הרוסי מכין את הקרקע להקמת משטרה צבאית (ברוסית)
פירוש נוסף ערך זה עוסק ברופא. אם התכוונתם לפוליטיקאי, ראו גדעון סער.

**גדעון סהר** (נולד ב-1952) הוא מנתח לב וריאות, מנהל המחלקה לניתוחי חזה ולב במרכז הרפואי סורוקה (ממרץ 2006), פרופסור לכירורגיית חזה באוניברסיטת בן-גוריון בנגב.

סהר עוסק בניתוחי מעקפים, ניתוחי מסתמים ותיקוני מסתמים, כירורגיה של אבי העורקים, ניתוחים זעיר פולשניים, ניתוחים ללא שימוש במכונת לב-ריאה וכן בהשתלת לב וריאות.

ביוגרפיה
--------

סהר הוא בוגר הפקולטה לרפואה של האוניברסיטה העברית בירושלים. סהר בעל תואר מוסמך במינהל מערכות בריאות (MHA) של בית ספר למינהל עסקים על שם רקנאטי באוניברסיטת תל אביב ותואר מוסמך בכירורגיה, שאותו סיים בהצטיינות.

סהר התמחה בבית חולים בילינסון, במחלקה לניתוחי חזה ולב בניהולו של פרופ' ברנרדו וידנה. הוא השתלם בניתוחי חזה בבית חולים Erasem בבריסל (אנ'), בבית חולים Pompidou Medical Center בפריז (אנ') ובבית החולים מאונט סיני בניו יורק.[דרוש מקור]

בין השנים 2003–2006 ניהל סהר את היחידה להשתלות לב בבית החולים בילינסון.

מאז חודש מרץ 2006 מנהל סהר את המחלקה לניתוחי חזה ולב במרכז הרפואי האוניברסיטאי סורוקה, בבאר שבע.

בדצמבר 2011 ביצע סהר, לראשונה בישראל, השתלה של מסתם לב ללא תפרים בטכנולוגיה רפואית מתקדמת וחדשנית.

בשנת 2011 הוגדר "שיאן השכר במגזר הציבורי" לאותה שנה, כשהשתכר 1.5 מיליון ש"ח.

סהר מכהן כיושב ראש ועדת הבחינות של המועצה המדעית של מנתחי הלב בישראל. משנת 2011, מכהן כיו"ר איגוד מנתחי הלב בישראל.

מחקר
----

סהר ורופאי מחלקתו עוסקים במחקר קליני ובמחקר בסיסי במגוון נושאים:

* פיזיולוגיה והיסטולוגיה של עורקי השד ושל עורק היד (Radial artery)
* אופטימיזציה של שימוש במעקפים עוקבים (Sequential)
* ביוכימיה של פרפור פרוזדורים (מחקר משותף)
* אי־סנכרון בהתכווצות הלב בקרב חולים עם ירידה בינונית עד קשה בתפקוד חדרי הלב
* המו־דינמיקה של שסתומי הלב
* טיפול בנוגדי קרישה לאחר השתלת שסתומים ביולוגיים
* הפחתת נזק קוגניטיבי
* היבטים פסיכו־סוציאליים של מחלות לב והאשפוז במחלקה לניתוחי לב

קישורים חיצוניים
----------------

* פרופ' גדעון סהר, מנהל המחלקה לניתוחי חזה, באתר בית החולים סורוקה

הערות שוליים
------------

1. ↑  המחלקה לניתוחי חזה ולב, המרכז הרפואי סורוקה
2. ↑  סגל הפקולטה לרפואה, אוניברסיטת בן-גוריון - פרופ' גדעון סהר
3. ↑  פרופ' גדעון סהר - רק דברים טובים
4. ↑  ישי קרוב, "מסתם לב לאדם - מרקמת לב של סוס", באתר ערוץ 7, 21 בנובמבר 2011
5. ↑  טל שחף, בן זהבי, רותם סלע, שיאן השכר הציבורי: פרופ' גדעון סהר עם 1.5 מיליון שקל, באתר nrg‏, 10 באוקטובר 2011
6. ↑  רוני לינדר, "פרופ' גדעון סהר אינו צריך להצטדק על השכר שהוא מקבל בסורוקה", באתר TheMarker‏, 24 באוקטובר 2011
**ברסבולדיה** (שם מדעי: ***Barsboldia***) הוא סוג של דינוזאור בעל "מקור-ברווז" ממשפחת ההדרוזאוריים שחי בתור הקרטיקון במונגוליה לפני 70 מיליון שנה מזמננו. הסוג נקרא כך על שם החוקר המונגולי רינחן ברסבולד (אנ'). הממצאים שלו כללו כמה חוליות גב, כמה צלעות ומאגן חלקי שהתגלו בתצורת נמגט (אנ') שבמדבר גובי, מונגוליה. הסוג תואר בידי החוקרות טרזה מריאנסקה (אנ') והלצ'קה אוסמולסקה (אנ').

מאפיינים
--------

מאפייני הדינוזאור כללו מספר חוליות גבוהות דמויות זיזים שאולי יצרו מפרש נמוך ובמבנה שלו הוא דמה להיפקרוזאורוס, אליו שייכו אותו בעבר. עם זאת החוליות של הזנב היו שונות מעט, כשחלק מהחוקרים רואים בזה סימן לזקנה ותו לא. היה זה דינוזאור גדול והחוקר גרגורי ס. פאול העריך את האורך שלו בעשרה מטרים ואת משקלו ב-5 טונות. בדומה לקרוביו הוא היה בעל לסת מוארכת ורחבה בעלת שיניים טוחנות רבות, שעזרו לו לטחון צמחייה קשה.

משייכים את הדינוזאור לקבוצה זאורולופיים, הקרובים לזאורולופוס, שגם הוא חי במזרח אסיה באותה תקופה.

בתרבות
------

הברסבולדיה מופיע בסדרה כוכב פרהיסטורי לצד דינוזאורים נוספים כמו התריזינוזאורוס והטרבוזאורוס.

קישורים חיצוניים
----------------

ויקישיתוף מדיה וקבצים בנושא **ברסבולדיה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
אח"י חיפה (ק-38) מניפה את נס השירות הפעיל, תוקפת בפצצות עומק צוללת מצרית, ברקע מטוס  מיראז' 3 של חיל האוויר 9 יוני 1967.
טרפדת של חיל הים הישראלי שהשתתפה בקרב רומני. בהגדלת התמונה ניתן להבחין בנס השירות הפעיל, בקצה האנטנה הימנית.
**נס שירות פעיל** הוא דגל ימי צר וארוך המונף על כלי שיט צבאי, ומציין במרבית ציי העולם את היותו של כלי השיט בשירות פעיל. הגדרת המעמד שירות פעיל נעשית כאשר כלי השיט כשיר לפעילות, יש לו מפקד והוא מצוות בהתאם. הנס מיועד לכלי שיט בלבד ואינו בשימוש ביחידות חוף.

הנפת נס השירות הפעיל על הצוללת הגרעינית האמריקאית **הוואי**
הנס מונף גבוה יותר מכל דגל אחר על כלי השיט, ומוצב בראש התורן. כאשר ישנם מספר תרנים, מונף הנס בתורן האחורי, ובספינות קטנות הוא מונף בראש אנטנת הקשר הימנית. בצוללות חלים אותם עקרונות, אך לקראת צלילה יורד הנס, כמו גם שאר הדגלים, ויונף מחדש בעת הכניסה לנמל.

הנס יונף לאחר שהספינה בכשירות מלאה ולפי נוהלי היחידה כאשר הצוות אף עבר את האימון הראשוני. ההנפה תיעשה במסדר חגיגי בנוכחות כל אנשי הצוות וצוותי הספינות האחרות ביחידה. שלא כמו שאר הדגלים, הנס נשאר במקומו יומם וליל, בים ובחוף. הנס מוסר רק עם ביטול מעמד כלי השיט כפעיל, עקב יציאתו לשיפוץ כללי או מסיבות אחרות.

מנהגים נוספים
-------------

**צורת הנס** - במרבית הציים הנס צר וארוך. המקור לכך נובע מקרב דונגנס באמצע המאה ה-17 שבו ניצח הצי ההולנדי. מפקד הצי האנגלי רוברט בלייק העלה שוט מרכבה על ראש התורן, כמענה למטאטא שהניף האדמירל ההולנדי מארטן טרומפ.

* בצי הגרמני אין דגל מיוחד במעמד של "נס שירות פעיל". עובדת כניסת כלי השיט לשירות מצוינת במסדר שבו מועלה דגל הצי במקביל לדגל הקצין הבכיר. והספינה מוכרזת על ידי המפקד הבכיר ככשירה לשירות.
* בצי ההולנדי נהוג לערוך מסדר פרידה למפקד האונייה בעת סיום תפקידו. בעת המסדר מורד נס השירות הפעיל מהתורן על ידי הימאי הצעיר ביותר, ונמסר למפקד היוצא למזכרת. נס שירות פעיל חדש מונף לכבוד המפקד הנכנס.

בחלק מהציים, כמו בצי הצרפתי, נהוג להציג **נס גמר השירות הפעיל** (Decomissioning Pennant) במעמד חגיגי המציין את סיום השירות. הנס זהה בצורתו לנס שירות פעיל רגיל, אך אורכו מסמל את מספר השנים שכלי השיט היה בשירות עד העמדתו.

נס השירות הפעיל של חיל הים הישראלי
נס שירות פעיל של הצי היפני
נס שירות פעיל של הצי המלכותי הבריטי
נס שירות פעיל של הצי היווני
נס שירות פעיל של הצי ההולנדי
נס שירות פעיל של הצי הנורווגי
נס שירות פעיל של הצי הפולני
סיירת האימונים של הצי הצרפתי **Jeanne d'Arc** מציגה את **נס גמר השירות הפעיל** (Decommissioning Pennant) שאורכו מציין את 46 השנים שבהן הייתה הז'אן ד'ארק בשירות.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **נס השרות הפעיל** |
| ויקישיתוף תמונות ומדיה בוויקישיתוף: **נס השירות הפעיל** |

הערות שוליים
------------

1. ↑  Leland p. Lovette, NAVAL CUSTOMSTRADITION and USAGE, UNITEDSTATES NAVAL INSTITUTE, 1939, P 224
2. ↑  ראו הסיירת ז'אן ד'ארק בוויקיפדיה באנגלית

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000319939

 |
**רוז'י בן יוסף** (1929 - 13 במאי 2008) הייתה מעצבת אופנה ישראלית.

ביוגרפיה
--------

בן יוסף נולדה בסופיה שבבולגריה, אמה אידה הייתה בעלת חנות לנז'רי בעיר ואביה שלמה היה יבואן בדים. בילדותה החלה לעסוק באומנות והיא ציירה ופסלה מקרמיקה.

היא הכירה את בן זוגה יוסף בן יוסף כשנשכר על ידי הוריה כמורה הפרטי שלה, ב-1948 עלה הזוג לישראל, שנתיים לאחר מכן עלו לארץ גם הוריה.

ב-1951 הקים אביה מפעל רקמה להלבשה תחתונה והיא החלה לעבוד ביחד איתו במפעל, היא ניסתה תקופה לשווק דגמים של המפעל בצרפת אך לא זכתה להצלחה יתרה, לאחר מכן הכירה את יונתן מולר, בנו של אריך מולר, מייסד מפעל תעשיית הטקסטיל אתא, והם יזמו ביחד תוכנית לעיצוב וייצור בגדים אתניים, היא עיצבה בין היתר שמלות ארוכות והשתמשה בחומרים ואביזרים ייחודיים לישראל כמו חרוזי זכוכית חברון וחרוזי עץ.

עיצוביה הושפעו רבות מהשינויים במדינה ומהאירועים האקטואליים שסבבו אותה, למשל כשהוציאה קולקציית טליתות בעקבות מלחמת ההתשה, מרבית התוצרת שיצרה יוצא לחוץ לארץ ומעט נמכר בארץ.

היא הייתה מבין מקימי המכללה לעיצוב שנקר שבו גם נשמר אחרי מותה, האוסף שלה בארכיון האופנה.

ב-1972 הוצגו דגמים שעיצבה בתצוגת אופנה שנערכה בשגרירות ישראל בפריז כחלק מסדרת אירועי אופנה שהתקיימו בעיר.

ב-1973 עיצבה את שמלת האירוויזיון לאילנית, בפעם הראשונה בה ישראל השתתפה בתחרות הזמר האירופאית.

עיצוביה הוצגו פעמים רבות בשבוע האופנה הישראלי.

היא נודעה בתחום האופנה כפורצת דרך שהתרכזה בסגנון הישראלי האותנטי וגילתה את הפוטנציאל שבו ובעיצוביה לא ניכרו באופן בולט השפעות מאופנת המערב.

ב-2012 יצאה הפקת אופנה במחווה לבן יוסף.

ב-13 במאי 2008, הלכה בן יוסף לעולמה אחרי שסבלה ממחלה קשה.

נכדתה היא השחקנית שלי בן יוסף.

קישורים חיצוניים
----------------

* בן יוסף וכתונת הפסים
* ממטלית לאופנה עילית
* הקיץ שעבר: מחווה למעצבת רוז'י בן יוסף
* מכון שנקר לתיעוד וחקר העיצוב בישראל (ארכיון מקוון)

הערות שוליים
------------

1. ↑  רותם רוזנטל, המעצבת רוז'י בן יוסף הלכה לעולמה, באתר nrg‏, 14 במאי 2008
2. ↑  שולמית קיסרי, לא לנשים בלבד, מעריב, 5 בנובמבר 1972

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 271712
* NLI: 987007440840005171
* ISNI: 0000 0000 7591 9792
* LCCN: no2010005374
* ULAN: 500485361
* VIAF: 106867198
* WorldCat: lccn-no2010005374

 |
**הגדה האנגלית** או **המזח האנגלי** (ברוסית: **Англи́йская на́бережная** - אנליסקיה נברז'ניה) הוא רחוב על גדת נהר הנבה במרכז סנקט פטרבורג שברוסיה.

הגדה האנגלית ממוקמת בין התעלה האדמירלית החדשה לבין כיכר הדצמבריסטים, בסמוך לגדת האדמירליות.

היסטוריה
--------

הגדה האנגלית בשלהי המאה ה-19.
בניית הבתים לאורך גדת נהר הנבה באזור התעלה האנגלית החלה בשנת 1763. הגדה קיבלה את שמה בשל מיקומה של השגרירות האנגלית ששכנה ברחוב זה עד שנת 1918, וכן בשל כנסייה אנגליקנית (במספר 48) שנבנתה בשנים 1814–1815 על ידי האדריכל ג'אקומו קוורנג'י.

השגרירות הבריטית עברה מאתר זה בעקבות המהפכה הרוסית בשנת 1917 ועם העברת הבירה למוסקבה.

כיום ההו רחוב יוקרתי. מבני האצולה הולאמו בעקבות המהפיכה, ולאחר פירוק ברית המועצות הפכו בעיקר למבני משרדים.

בניין הסנאט והסינוד הממוקם בגדה משמש את בית המשפט החוקתי של רוסיה.

### "מפרשי הארגמן"

מדי שנה, ב-22 ביוני נערך משט "מפרשי הארגמן" - מסורת שהחלה לאחר תום מלחמת העולם השנייה במסגרת נחגג סיום שנת הלימודים בהפלגת פריגטה (ספינת מפרש תלת תרנית) עם מפרשי ארגמן, בהשראת הרומן "מפרשי הארגמן" מאת אלכסנדר גרין. האונייה מפליגה לאורך הגדה האנגלית, גדת האדמירליות וארמון החורף. הפלגה זו נערכת מדי שנה כחלק מפסטיבל הלילות הלבנים.

קישורים חיצוניים
----------------

ויקישיתוף מדיה וקבצים בנושא **הגדה האנגלית** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007496677605171
* NKC: ge292420
* VIAF: 151456449
* WorldCat (עם VIAF): 151456449

 |
**Christen, ätzet diesen Tag** (בעברית: נוצרים, חרטו את היום הזה) רי"ב 63, היא קנטטה שהלחין יוהאן סבסטיאן באך לכבוד חג המולד. מועד ההלחנה הוא כנראה ב-1713 ומועד הביצוע הראשון לא ידוע בוודאות, אך ידוע שהוא ביצע את הקנטטה בדצמבר 1723 בהיותו מנהל המוזיקה בלייפציג.

היסטוריה ומילים
---------------

מקובל להניח שהוא הלחין את הקנטטה בהיותו בוויימאר, בין 1713 ל-1716. בשנים אלו הוא ביקר בעיר האלה במטרה לנסות להתמנות שם לעוגבאי. משערים שהטקסט נכתב על ידי יוהאנס מיכאל היינקיוס (Johann Michael Heineccius) שהיה כומר בכנסיית גבירתנו הקדושה בהאלה, כתב טקסטים לקנטטות אחרות של באך ותמך במועמדותו של באך לתפקיד בכנסייה. לכן, יש המניחים שהביצוע הראשון היה בכנסייה זו בעיר האלה. על פי ג'ון אליוט גרדינר הביצוע הראשון היה בוויימאר ב-1714 וביצוע נוסף התקיים בהאלה ב-1717.

בכל מקרה ידוע שבחג המולד הראשון שלו בלייפציג הוא ביצע את היצירה. על פי כריסטוף וולף, הוא ביצע אותה בלייפציג שוב ב-1729.

מבנה והרכב מבצע
---------------

הקנטטה נכתבה לארבעה סולנים, סופרן, אלט, טנור ובס ומקהלה בת ארבעה קולות. הכלים המשתתפים הם ארבע חצוצרות, טימפאני, שלושה אבובים, בסון, שני כינורות, ויולה, עוגב ובאסו קונטינואו. בקנטטה שבעה חלקים:

1. מקהלה: *Christen, ätzet diesen Tag* (נוצרים, חרטו את היום הזה)
2. רצ'יטטיב לאלט: *Oh, selger Tag! o ungemeines Heute* (הו יום מאושר! הו יום נפלא)
3. דואט לסופרן ולבס: *Gott, du hast es wohl gefüget* (אלהים, את דרכינו לטוב התווית)
4. רצ'יטטיב לטנור: *So kehret sich nun heut* (כך הופכים היום)
5. דואט לאלט וטנור: *Ruft und fleht den Himmel an* (בקשו רחמי שמיים)
6. רצ'יטטיב לבס: *Verdoppelt euch demnach* (הגדילו את אש הפולחן)
7. מקהלה: *Höchster, schau in Gnaden* (אתה הנעלה, הבט ברחמים)

הקלטות
------

היצירה הוקלטה כ-30 פעמים על ידי מנצחים ידועים, בהם מיכאל גילן (ב-1952), ניקולאוס הרנונקור (ב-1975), טון קופמן (ב-1995), מסאקי סוזוקי (ב-1997) וג'ון אליוט גרדינר (ב-1998).

קישורים חיצוניים
----------------

* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)
* פרטיטורה

הערות שוליים
------------

1. 1 2  על פי כריסטוף וולף: 1714 או 1715: וולף, עמוד 16
2. ↑  גרדינר, עמודים 1-2
3. ↑  Mincham, Julian
4. ↑  באתר "באך" בגרמנית
5. ↑  רשימת הקלטות באתר קנטטות באך

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007576986505171
* BnF: cb139097514 (data)
* GND: 300007485
* MusicBrainz work: 5ce8c0ed-44aa-41bc-a2c1-a38f884c36e2
* VIAF: 184126644
* WorldCat (עם VIAF): 184126644

 |
**כל הראוי לבילה** (לבלילה - ערבוב) **אין בילה מעכבת בו** הוא כלל הלכתי בתלמוד הקובע עיקרון מהותי לחלק מהמצוות. לפי כלל זה, אותו טבע רבי זירא, לעיתים קיימים תנאים הלכתיים מעכבים, שהדרישה של ההלכה היא שהם יוכלו להתקיים באופן תאורטי, אך אין חיוב שהתנאים יתקיימו בפועל. למשל, בטבילה במים לטהרה יש צורך שהשיניים יהיו נקיות כך שהמים יוכלו לגעת בהן, אך אין חובה שבפועל המים יגעו בשן.

מקור הכלל
---------

במשנה במסכת מנחות נפסק, כי על המביא קרבן מנחה להביא עד שישים עשרונות בכלי אחד, שכן יותר מכן לא ניתן לערבב ביעילות את הקמח עם השמן שבו. התלמוד מקשה על כך מברייתא, בה נכתב כי גם אם מביא המנחה לא ערבב את מנחתו - המנחה כשרה, ואם כן מדוע המנחה חייבת להיות בשיעור כזה המאפשר ערבוב יעיל? על כך משיב רבי זירא: "כל הראוי לבילה אין בילה מעכבת בו וכל שאינו ראוי לבילה בילה מעכבת בו."

רשב"ם מסביר כי מצוות הבלילה היא סימן משמעותי על סוג המנחה עליה מדובר בתורה, שכן בתורה כתוב "ויצק עליה שמן", וכתוב גם "מנחה בלולה", ומכאן שמדובר במנחה המובאת בצורה כזו הניתנת לבלילה; נמצא, שהמביא מנחה שאינה בלולה, חסר בעיקר מצוותו, שכן אין הוא מביא כלל את המנחה עליה מדובר בתורה אלא סוג אחר לגמרי; אבל כאשר המנחה בצורתה מתאימה לזו עליה מדובר בתורה, וחסר בה רק מצוות מסוימות שנעשות כסדר הקרבת הקרבנות, שם אין מצווה זו או אחרת מעכבת כליל את הקרבת הקרבן, שכן אין מפורש בתורה שמנחה שלא נעשתה בה בלילה אינה כשרה.

שימושים בתלמוד
--------------

הכלל מוזכר פעמים מספר בתלמוד ובקרב הראשונים והפוסקים ככלל יסודי, בהקשרים שונים:

* הפרת נדרים: במסכת נדרים. הובא בתלמוד, שעל אף שאין חובה על הבעל לשמוע את נדרי אשתו כדי להתירו, ולכן הוא יכול אף לבצע שליח כדי להפר את הנדר, וזאת למרות שכתוב בפסוק "ושמע אישה", אין לומר כי הכוונה היא שיש חובה דווקא לשמוע את הנדר, אלא הפסוק בא להוציא חרש מלהתיר את נדרי אשתו, שכן "כל שאין ראוי לבילה - בילה מעכבת בו".
* בית הסתרים: בית הסתרים אף על פי שאין צריך שיכנסו שם המים, צריך שיהיה ראוי לביאת מים מדין 'כל הראוי לבילה - אין בילה מעכבת בו'. כלומר, שבאופן תאורטי אם היו נכנסים לשם מים, צריך שהמים יגעו בכל מקום בדיוק כשם שצריך שהמים יגיעו לכל מקום בגוף האדם בצד החיצוני הגלוי. ולכן, אם יש חציצה הדבוקה לגוף בתוך בית הסתרים, כגון חציצה בין השיניים, (באופן שבדרך כלל מקפידים על כך), אף על פי שלא צריך שיגיעו המים לשיניים, ואע"פ שבאמת לא נכנסו לשם המים, צריך לחזור ולטבול.

הערות שוליים
------------

1. ↑  תלמוד בבלי, מסכת מנחות, דף ק"ג, עמוד ב'.
2. ↑  רשב"ם בתלמוד בבלי, מסכת בבא בתרא, דף פ"א, עמוד ב'.
3. ↑  תלמוד בבלי, מסכת נדרים, דף ע"ג, עמוד א'.
4. ↑  משנה, מסכת מקואות, פרק ח', משנה ה'.
5. 1 2  תלמוד בבלי, מסכת קידושין, דף כ"ה, עמוד א'.
6. ↑  כך היה מעשה בשפחה של בית רבי, שטבלה ועלתה ונמצא עצם בין שיניה, והצריכה רבי טבילה אחרת